Előterjesztés a Zalakaros Város Önkormányzata Képviselőtestülete 2020. október 21-én tartandó ülésére

Napirend címe: Forgalmi rend változás a Gyöngyvirág soron
Előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

Lakossági kérelem érkezett hivatalomhoz, melyben a Zalakaros, Gyöngyvirág sor Napnyugat köztől délre lévő szakaszára kérték 30 km/h sebességkorlátozás bevezetését.

A közúti közlekedésről szóló 1988. évi I. törvény 34. § (2) bekezdése alapján a forgalmi rendet a közút kezelője alakítja ki.
A kérelmezett szakaszon a gyalogos közlekedés járdával nem biztosított, az út szűk, ezért a 30 km/h sebességkorlátozás bevezetését a Zalakaros, Gyöngyvirág sor Napnyugat köz és Liget u. 16. melletti út közötti szakaszára javasoljuk.

Határozati javaslat:

A Képviselőtestület
1. Egyetért a forgalmi rend változásra tett javaslattal, és a Zalakaros, Gyöngyvirág sor Napnyugat köz és Liget u. 16. melletti út közötti szakaszára 30 km/h sebességkorlátozást vezet be. 

2.
A forgalmi rend változás miatt felmerült költségeket (táblák, oszlopok megrendelése és kihelyezése) Zalakaros Város Önkormányzata a 2020. évi költségvetés dologi kiadásainak terhére biztosítja.

Határidő: 2020. november 30.
Felelős: Novák Ferenc polgármester

(Operatív felelős: Bognár Ottó Péter)

